lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv lv lv lv lv lv lv lv lv lv nl lv lv en lv lv en lv lv fr lv lv de lv de vo lv fr en en pl en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Līgo svētku noskaņās aizvadīti desmitie Alojas novada Pļaušanas svētki – Alojas administrācija
Alojas pilsētas un pagasta pārvalde
Līgo svētku noskaņās aizvadīti desmitie Alojas novada Pļaušanas svētki
Alojas novada dome28.06.201928.06.2019 Aktualitātes, Alojas kultūras nams, Alojas pagasts un pilsēta, Kultūra
21.jūnijā Alojā latvisko tradīciju garā tika sagaidīti vasaras saulgrieži un notika Pļaušanas svētki, kas pilsētā norisinājās jau desmito reizi.
Viena no Pļaušanas svētku tradīcijām ir pirmā vāla pļaušana. Šis gods ierasti tiek uzticēts novada domes izpilddirektoram. Arī šis gads nebija izņēmums, bet īpašs ar to, ka to darīja trīs novada domes izpilddirektori – esošais Māris Beļaunieks un divi bijušie – Mārtiņš Kļaviņš un Ivars Ķiksis. Pasākumā klāt nevarēja būt vien Gundars Karlsons.
Sacensībām bija pieteikušies pļāvēji visās vecuma grupās, tāpēc sacensībās valdīja īsta konkurence un azarts. Pēc sparīgas cīņas, uzvarētāja kauss nonāca āsteriešu rokās, taču bez uzvarām nepalika arī vietējiem. Svētku jubilejas reizē īpaši sumināja pļāvējus-veterānus – Ausmu Silmali, Jāni Viļumsonu un Aivaru Tauriņu.
Pēdējos gados svētku neiztrūkstoša sastāvdaļa ir koku sporta sacensības un kartupeļu spēles, ko rīko uzņēmumi SIA “Draugu dārzs” un SIA “Tēraudiņi”.
Pēc svētku koncerta, kurā piedalījās jauktais koris “Ale”, deju kolektīvi “Sānsolis”, “Resgaļi” un “Avotiņš” un meistarīgāko pļāvēju sumināšanas, iepretim dienas centram uzstādīja uguns pūdeli. To kopā ar palīgiem sagatavoja Māris Siktārs. Pūdeles rotāšanu ar ozollapu vītnēm uzņēmās meitas un puiši no deju kolektīviem.
Pļaušanas svētkos neiztiek arī bez siena stumburiem. Tos iepriekšējā dienā sagatavoja brīvprātīgie palīgi. Par svaigi vākta siena kaudzēm un to īpašo smaržu priecājās bērni.
Sanākušos ar pašu gatavotu Jāņu sieru cienāja Jenču ģimene no Braslavas pagasta.
Pēc saulrieta, īstā saulgriežu sagaidīšanas garā, norisinājās ugunsratu dedzināšana un arī konkurss. Konkursam bija pieteikti trīs pašu gatavoti ugunsrati. Skatītāju simpātiju balsojumā ar 112 balsīm uzvarēja Mauriņu ģimene. Konkursa žūrija: Valdis Možvillo, Svetlana Možvillo, Ija Rudzīte un Ineta Miezīte, vērtējot ugunsratu tālāko ripošanu, iespaidīgāko degšanu un vizuālo noformējumu, par uzvarētāju atzina un 100 EUR naudas balvu pasniedza Zandai Bīviņai ar ģimeni. Otro vietu un 50 EUR balvu saņēma komanda “Paula, Kristaps, Janīna un Metjū”. Trešo vietu ar 20 EUR  balvu ieguva Mauriņu ģimene. Ugunsratu ripināšana tradicionāli notiek Struņķu kalniņā. Šoreiz gājienā piedalījās un  rituālu vēroja īpaši daudz interesentu.
Pļaušanas svētkus desmit gadu garumā organizēja biedrība “Alojas novada attīstība” sadarbībā ar Alojas kultūras namu. Organizatori ir pateicīgi svētku atbalstītajiem un brīvprātīgajiem palīgiem. Paldies sacensību dalībniekiem un līdzjutējiem par uzticību desmit gadu garumā.
Šogad svētki noslēdza desmit gadu ilgo maratonu. Svētku organizatori sola, ka nākamgad ar vasaras saulgriežiem saistīts pasākums Alojā noteikti būs.
I.Laizāne, A.Abendrote, V.Bārda, A.Liniņa-Tinkuse foto
← Aicina iedzīvotājus uz sabiedrisko apspriešanu par ūdens un kanalizācijas tarifiem
Pilsētas svētku nedēļā aicina pie ēkām pacelt pilsētas karogu →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.